ddrg/super_eurlex huggingface dataset:
(10)

remdamasi stabilumo programos vertinimu pagal Reglamentą (EB) Nr. 1466/97, Taryba mano, kad makroekonominis scenarijus, kuriuo grindžiamos programoje pateiktos biudžeto projekcijos, yra tikėtinas. Jis iš esmės yra toks, kaip 2012 m. pavasarį prognozavo Komisijos tarnybos, tik prognozuotas realusis 2012 m. BVP augimas yra šiek tiek didesnis. Stabilumo programoje apibrėžtas biudžeto strategijos tikslas – užtikrinti ilgalaikį viešųjų finansų tvarumą. Šiam tikslui pasiekti numatoma imtis šių tarpinių veiksmų: griežtai vykdyti 2012 m. biudžetą ir 2013 m., t. y. iki Tarybos nustatyto perviršinio deficito ištaisymo termino, sumažinti nominalųjį deficitą, kad jis būtų mažesnis kaip 3 % BVP. Tačiau 2013 m. pasiektas nominalusis deficitas gali būti didesnis nei planuojama. Stabilumo programa pakeistas vidutinės trukmės laikotarpio biudžeto tikslas – iš artimo subalansuotam biudžeto, kurio per programos laikotarpį neplanuojama pasiekti, į 0,5 % BVP struktūrinį deficitą. Naujasis vidutinės trukmės laikotarpio tikslas tinkamai atspindi Stabilumo ir augimo pakto reikalavimus. Remiantis (perskaičiuotu) struktūrinio biudžeto balansu (5), vidutinis metinis fiskalinių priemonių dydis 2010–2013 m. siekia 1,3 % BVP, t. y. gerokai daugiau už Tarybos rekomenduotą privalomąjį dydį, o likusios fiskalinės priemonės nukeltos į 2013 metus. 2013 m. tikslas yra rizikingas: siūlomos pajamų priemonės gali neatitikti tikslų; gali būti sunku vienu metu įgyvendinti visas nedidelio masto priemones; taip pat atsižvelgiant į anksčiau padidintus deficito tikslus. Be to, tolesnis visų sričių išlaidų mažinimas vidutinės trukmės laikotarpiu gali būti netvarus. 2014 ir 2015 m. metinis vidutinis fiskalinių priemonių dydis yra 0,3 % BVP, t. y. mažiau už 0,5 % BVP koregavimą, būtiną šalims, kurios dar nepasiekė vidutinės trukmės laikotarpio tikslo. Vis dėlto, pagal stabilumo programą valdžios sektoriaus išlaidų augimas, atsižvelgiant į diskrecines pajamų priemones, vėlesniais stabilumo programos metais atitinka Stabilumo ir augimo pakte nustatytą išlaidų kriterijų. Valdžios sektoriaus skola išliktų gerokai mažesnė nei 60 % BVP. Slovakija priėmė Fiskalinės tarybos steigimo teisės aktus, tačiau ji iki šiol nesukurta, o teisės aktai dėl išlaidų viršutinės ribos dar nepriimti;
(13)

2011 m. antrą pusmetį Lenkija pradėjo įgyvendinti plačių užmojų aukštojo mokslo reformą. Ja siekiama sustiprinti universitetų ir verslo įmonių ryšius ir išspręsti gebėjimų ir darbo vietų neatitikties problemą. Reformos tikslas – lankstesnės ir labiau prie kintančių darbo rinkos poreikių pritaikytos studijos. Be to, ja skatinama savisamda. Nepaisant to, vis dar reikia didinti mokymo svarbą ir gerinti jo kokybę, ypatingą dėmesį skiriant privačioms tretinio mokslo įstaigoms;
(2)

esami ribojamieji tinkamumo atidaryti mokėjimo sąskaitas kriterijai, kuriuos taiko mokėjimo paslaugų teikėjai ir kurie yra griežtesni už teisės aktais nustatytus reikalavimus, gali neleisti visapusiškai pasinaudoti teise į asmenų judėjimo Sąjungoje laisvę. Be to, neturėdami galimybės naudotis mokėjimo sąskaitomis, vartotojai negali patekti į pagrindinių finansinių paslaugų rinką, dėl to silpnėja finansinė ir socialinė įtrauktis ir dažnai nukenčia pažeidžiamiausi gyventojai. Dėl to vartotojams taip pat sunkiau įsigyti esminių prekių bei paslaugų. Todėl, siekiant sudaryti sąlygas vartotojams naudotis bent bendrosiomis esminėmis mokėjimo paslaugomis, būtina nustatyti principus, kuriais remiantis suteikiama galimybė naudotis pagrindinėmis mokėjimo sąskaitomis, kuri yra pagrindinis socialinės įtraukties ir sanglaudos skatinimo elementas;
(7)

Per 2008 m. pasibaigusį dešimtmetį Belgijos BVP augo patikimai, t. y. vidutiniškai 2,3 % per metus. 2009 m. šalis patyrė visą pasaulinio ekonomikos nuosmukio poveikį, o jos BVP susitraukė 2,8 %. Nuosmukio poveikis užimtumui buvo palyginti nedidelis. Laikinai sumažinus darbo valandų skaičių ir darbo našumą per valandą šis poveikis sušvelnintas. 2009 m. užimtumui sumažėjus 0,4 %, jis vėl padidėjo 2010 m. Vis dėlto nedarbas išaugo: nuo 7 % prieš nuosmukį iki 8,3 % 2010 m. Atsigavus pasaulio prekybai ir BVP augant 2,2 %, ekonomika 2010 m. atsigavo sparčiau nei tikėtasi. Dėl automatinių stabilizatorių ir diskrecinių priemonių, kurios taikytos per krizę, valdžios sektoriaus deficitas išaugo nuo 1,3 % 2008 m. iki 5,9 % BVP 2009 m.
3.

Šioje rekomendacijoje turėtų būti taikomos Direktyvoje 95/46/EB nustatytos apibrėžtys. Be to, turėtų būti taikomos šios apibrėžtys: a) radijo dažninis atpažinimas (RDA)– elektromagnetinių bangų arba laukų sąveikos radijo dažnių spektro dalyje naudojimas informacijai į žymenį arba iš jo perduoti taikant įvairias moduliavimo ir kodavimo sistemas, skirtas vien radijo dažnių žymens tapatybei arba kitiems tame žymenyje saugomiems duomenims nuskaityti; b) RDA žymuo arba žymuo– radijo signalą galintis skleisti RDA įtaisas arba RDA įtaisas, kuriuo vėl susiejamas, atgal išskaidomas arba atspindimas (atsižvelgiant į įtaiso rūšį) ir moduliuojamas iš skaitytuvo arba rašytuvo gautas nešlio signalas; c) RDA skaitytuvas ar rašytuvas arba skaitytuvas– stacionarus arba mobilus duomenų nuskaitymo ir tapatybės nustatymo įtaisas, kuriuo, naudojant radijo dažnių elektromagnetinę spinduliuotę arba laukų sąveiką, paskatinamas ir gaunamas moduliuotų žymens arba žymenų grupės perduodamų duomenų atsakas; d) RDA taikomoji priemonė arba taikomoji priemonė– galinės sistemos ir į tinklą sujungtos ryšių infrastruktūros palaikoma taikomoji priemonė, kuria, naudojant žymenis ir skaitytuvus, apdorojami duomenys; e) RDA taikomosios priemonės operatorius arba operatorius– fizinis arba juridinis asmuo, valdžios institucija, agentūra ar kita įstaiga, įskaitant RDA taikomąją priemonę naudojančius asmens duomenų valdytojus, kuri pati arba kartu su kitomis įstaigomis nustato taikomosios priemonės naudojimo tikslus ir būdus; f) informacijos apsauga– informacijos slaptumo, vientisumo ir galimybės ja naudotis užtikrinimas; g) stebėsena– veikla, vykdoma siekiant nustatyti, sekti, kopijuoti arba įrašyti asmens buvimo vietą, judėjimą, veiklą arba būklę.
a)

Paskiriant už pacientų saugą jų teritorijoje atsakingą (-as) kompetentingą (-as) valdžios instituciją (-as) ar kitą (-us) kompetentingą (-us) organą (-us);
3)

Kokybės kontrolės langeliai geresnei duomenų kokybei užtikrinti. Žymuo Pakeitimo aprašymas Report date Naujas Report number Naujas Line count Naujas Transaction ID Naujas Batch Padidintas (nuo 8 iki 20 simbolių) Material form Pirmieji 2 Reglamente (Euratomas) Nr. 3227/76 numatyto langelio Material description (medžiagos aprašymas) simboliai Material container Reglamente (Euratomas) Nr. 3227/76 numatyto langelio Material description (medžiagos aprašymas) trečiasis simbolis Material state Reglamente (Euratomas) Nr. 3227/76 numatyto langelio Material description (medžiagos aprašymas) paskutinysis simbolis MBA from Reglamente (Euratomas) Nr. 3227/76 numatytas langelis Corresponding MBA (atitinkama MBZ), kai priimama MBA to Reglamente (Euratomas) Nr. 3227/76 numatytas langelis Corresponding MBA (atitinkama MBZ), kai siunčiama Previous batch Reglamente (Euratomas) Nr. 3227/76 numatytas langelis Corresponding information (atitinkama informacija), kai keičiama partija Previous category Reglamente (Euratomas) Nr. 3227/76 numatytas langelis Corresponding information (atitinkama informacija), kai keičiama kategorija Previous obligation Reglamente (Euratomas) Nr. 3227/76 numatytas langelis Corresponding information (atitinkama informacija), kai keičiamas įsipareigojimas PIT date Naujas, vartotinas su IC kodu MF Line number Naujas Element weight Padidintas (nuo 9 iki 24,3) Fissile weight Padidintas (nuo 9 iki 24,3) Isotopic composition Naujas, pakeičia Reglamente (Euratomas) Nr. 3227/76 numatytą izotopų duomenų langelį – I įrašas Obligation Padidintas (nuo 1 iki 2 simbolių) CAM code from Reglamente (Euratomas) Nr. 3227/76 numatytas langelis Corresponding MBA (atitinkama MBZ), kai priimama iš VAM nario CAM code to Reglamente (Euratomas) Nr. 3227/76 numatytas langelis Corresponding MBA (atitinkama MBZ), kai siunčiama VAM nariui Document Naujas Container ID Naujas Previous report Naujas Previous line Naujas Comment Naujas, pakeičia Reglamente (Euratomas) Nr. 3227/76 numatytą trumpos pastabos įrašo eilutę Burn-up Naujas CRC Naujas Previous CRC Naujas Advance notification Naujas Campaign Naujas Reactor Naujas Error path Naujas Use Reglamente (Euratomas) Nr. 3227/76 numatytas langelis pašalintas ir pakeistas informacija, pateikta pagrindinėse techninėse charakteristikose Entry Reglamente (Euratomas) Nr. 3227/76 numatytas langelis pašalintas Unit Reglamente (Euratomas) Nr. 3227/76 numatytas langelis pašalintas, kadangi susitarta visus svorius nurodyti gramais Concise note (Entry „N“) Reglamente (Euratomas) Nr. 3227/76 numatyta įrašo eilutė pakeista langeliu Comment (komentaras) Isotopic (Entry „I“) Reglamente (Euratomas) Nr. 3227/76 numatyta įrašo eilutė pakeista langeliu Isotopic Composition (sudėtyje esantys izotopai), o kiekis nurodomas gramais, o ne procentine dalimi
(9)

siekdama sukurti tarpinstitucinį forumą, kuriame būtų diskutuojama etikos ir atitikties užtikrinimo klausimais, taip pat klausimais, susijusiais su Gairių (ES) 2015/855 (ECB/2015/11) ir Gairių (ES) 2015/856 (ECB/2015/12) įgyvendinimu, Valdančioji taryba įsteigė Etikos ir atitikties užtikrinimo pareigūnų darbo grupę (angl. Ethics and Compliance Officers Task Force, ECTF). Atsižvelgdama į didėjančią šių klausimų svarbą ir dėl to atsirandantį poreikį siekti dar aukštesnių standartų BPM lygiu, taip pat remti nuoseklų BPM etikos kodekso įgyvendinimą, Valdančioji taryba nusprendė, kad tikslinga išplėsti ECTF atsakomybę ir paversti ją nuolatine etikos ir atitikties konferencija (angl. Ethics and Compliance Conference, ECC). Ši didesnė atsakomybė turėtų sudaryti sąlygas BPM tinkamai spręsti iššūkius, susijusius su sąžiningumo ir gero valdymo standartų dinamišku pobūdžiu;
1.

2 straipsnis papildomas šiomis apibrėžtimis: „25) Vertybinių popierių ir įkaito rinkos infrastruktūros patariamoji grupė (angl. Advisory Group on Market Infrastructures for Securities and Collateral, AMI SeCo)– patariamasis organas, kurio tikslas yra konsultuoti Eurosistemą klausimais, susijusiais su vertybinių popierių tarpuskaita ir atsiskaitymu, įkaito valdymu ir T2S, ir kurios įgaliojimai skelbiami ECB interneto svetainėje; 26) Rinkos infrastruktūros valdyba (angl. Market Infrastructure Board, MIB)– valdymo organas, kurio tikslas – teikti pagalbą Valdančiajai tarybai užtikrinant, kad Eurosistemos rinkos infrastruktūra ir platformos atsiskaitymo grynaisiais pinigais, vertybinių popierių atsiskaitymo ir įkaito valdymo srityse yra palaikomos ir toliau tobulinamos atsižvelgiant į Sutartyje numatytus Europos centrinių bankų sistemos (ECBS) tikslus, ECBS veiklos poreikius, technologinę pažangą, taip pat į reguliavimo ir priežiūros reikalavimus, kurie turėtų būti taikytini; 27) Rinkos infrastruktūros ir mokėjimų komitetas (angl. Market Infrastructure and Payments Committee, MIPC)– Eurosistemos komitetas, kuriam pavesta padėti Eurosistemos sprendimus priimantiems organams vykdyti ECBS įstatymų numatytą užduotį skatinti sklandų mokėjimo sistemų veikimą, įskaitant veiklos tęstinumo aspektus, arba jo teisių perėmėjas.“;
2.

Atsiskaitymas a) Tarptautiniam mokėjimui, kurį inicijavo prijungto NCB AARL sistemos dalyvis, atlikti, prijungtas NCB debetuoja savo dalyvio sąskaitą ir, pagal prijungto NCB ir paslaugas teikiančio NCB susitartą tvarką ir sąlygas, pateikia atitinkamą mokėjimo nurodymą paslaugas teikiančiam NCB. b) Kai tik paslaugas teikiantis NCB patikrina mokėjimo nurodymo, pateikto pagal 4a straipsnio c skirsnio 1 dalies b punktą, galiojimą, paslaugas teikiantis NCB nedelsdamas: i) debetuoja prijungto NCB sąskaitą ir ii) prijungtam NCB nusiunčia teigiamą patvirtinimą. c) Debetuodamas prijungto NCB sąskaitą, paslaugas teikiantis NCB nedelsdamas kredituoja savo nacionalinės AARL sistemos dalyvio AARL sąskaitą arba vykdo mokėjimo nurodymą per sąsajas pagal 4 straipsnį. Kai paslaugas teikiantis NCB gauna teigiamą arba neigiamą patvirtinimą iš gaunančiojo NCB (ECB), jis perduoda tokį patvirtinimą prijungtam NCB. d) Paslaugas teikiančio NCB AARL sistemos dalyvio inicijuotam tarptautiniam mokėjimui prijungto NCB AARL sistemos dalyviui atlikti, paslaugas teikiantis NCB, gavęs tokį mokėjimo nurodymą, nedelsdamas kredituoja prijungto NCB sąskaitą. Po to prijungtas NCB nedelsdamas kredituoja prijungto NCB AARL sistemos dalyvio sąskaitą. e) AARL sistemos, kuri nėra paslaugas teikiančio NCB AARL sistema, dalyvio inicijuotam tarptautiniam mokėjimui prijungto NCB AARL sistemos dalyviui atlikti, paslaugas teikiantis NCB, gavęs mokėjimo nurodymą iš siunčiančiojo NCB (ECB): i) vykdo 4 straipsnio d skirsnio 1 dalyje ir 4 straipsnio d skirsnio 2 dalies a punkte aprašytas procedūras; ii) po to kredituoja prijungto NCB sąskaitą ir apie tai praneša prijungtam NCB ir iii) po to siunčia teigiamą patvirtinimą siunčiančiajam NCB (ECB). Gavęs pranešimą pagal ii papunktį, prijungtas NCB nedelsdamas kredituoja savo AARL sistemos dalyvio sąskaitą. f) Paslaugas teikiantis NCB imasi visų būtinų priemonių, dėl kurių susitarta su prijungtu NCB, siekdamas užtikrinti, kad visa informacija ir duomenys, būtini kredituoti prijungto NCB AARL sistemos dalyvio sąskaitą bet kokiomis aplinkybėmis būtų prieinami prijungtam NCB. g) Prijungto NCB AARL sistemos darbo valandos atitinka IV priede išdėstytus reikalavimus.
18.

palankiai vertina agentūros įsipareigojimą per pirmąjį 2013 m. pusmetį atlikti savo persvarstytos politikos dėl interesų konfliktų valdymo įgyvendinimo vertinimą ir tai, kad šiuo metu rengiamos interesų konfliktų valdymo ex ante ir ex post patikros, kurios būtų atliekamos per antrą 2013 m. ketvirtį; ragina agentūrą informuoti biudžeto įvykdymą tvirtinančią instituciją apie atitinkamus rezultatus;
B.

kadangi Parlamentas 2012 m. gegužės 10 d. patvirtino Agentūros vykdomajam direktoriui, kad Agentūros 2010 finansinių metų biudžetas įvykdytas (6), ir kadangi prie biudžeto įvykdymo patvirtinimo pridėtoje rezoliucijoje, be kita ko: — pabrėžiama, kad nerealu tikėtis, jog per tuos pačius finansinius metus būtų galima ir įsipareigoti, ir sumokėti už visą veiklą, kuriai numatytas vienų metų biudžetas, ypač už projektinės veiklos išlaidas (pvz., IT sistemų tobulinimą), kadangi Agentūra pagal visas savo antraštines dalis dirba su nediferencijuotais asignavimais, — Agentūra raginama kuriant metinę darbo programą geriau planuoti su žmogiškaisiais ištekliais susijusią veiklą ir projektus, — teigiamai vertinamas Agentūros įsteigtas atskiras registracijos ir dokumentų pateikimo skyrius bei nenumatytų atvejų darbo grupė, — Agentūra raginama teikiant ataskaitas paisyti griežtos metodikos „iš viršaus į apačią“ („iš apačios į viršų“) ir aiškių pagrindinių principų, siekiant nustatyti tinkamus naudotinus rodiklius ir priemones,
30.

ragina Audito Rūmus per pagrįstą laikotarpį Parlamentui pateikti specialiąją ataskaitą dėl bendrųjų įmonių įsteigimo naudos veiksmingai vykdant Sąjungos mokslinius tyrimus, technologinę plėtrą ir demonstracines programas; be to, pažymi, kad į tą pačią ataskaitą reikėtų įtraukti bendrųjų įmonių steigimo veiksmingumo vertinimą.
B.

kadangi Parlamentas 2010 m. gegužės 5 d. Europos aviacijos saugumo agentūros direktoriui patvirtino, kad Agentūros 2008 finansinių metų biudžetas įvykdytas (5), ir prie sprendimo dėl biudžeto įvykdymo patvirtinimo pridėtoje rezoliucijoje, inter alia: — apgailestavo dėl to, kad 2008 m. taikant metinių fiksuoto dydžio mokesčių sistemą gautos pajamos buvo žymiai didesnės už suteiktų paslaugų sąnaudas, ir ragino Agentūrą skubiai pateikti išsamų planą, užtikrinantį, kad tai nepasikartotų ateinančiais metais, — atkreipė dėmesį į tai, kad Agentūra į 2009 m. perkėlė didelę sumą veiklos išlaidoms skirtų asignavimų (daugiau kaip 53 000 000 EUR, t. y. 79 % veiklos išlaidoms skirtų asignavimų), — pabrėžė, jog svarbu, kad Agentūra planuodama nustatytų SMART tikslus ir RACER rodiklius tam, kad būtų galima įvertinti jos veiklos rezultatus, — išreiškė susirūpinimą dėl to, kad buvo nepakankamai tarpusavyje derinami Agentūros poreikiai, darbuotojai ir finansinis reguliavimas, ir ypač dėl to, kad darbuotojų atrankos procedūros trukdė įdarbinti tinkamos kvalifikacijos darbuotojus;
102.

be to, pažymi, kad Generalinis sekretorius informaciniame pranešime Biuro nariams (2009 m. birželio 15 d. D(2009)30444) pateikė šią informaciją: „8. iš esmės partijų veiklos ataskaitos atitinka veiklos programas, kurias partijos pateikė, kai kreipėsi dėl subsidijų. Partijos keitė pradines programas, visų pirma pakeitimai susiję su susitikimų ir konferencijų temomis, datomis ir jų vietomis. Vis dėlto tai nėra esminiai veiklos programų pakeitimai ir jiems turėtų būti pritarta siekiant suteikti partijoms reikalingą lankstumą, kad jos galėtų reaguoti į metų eigoje besikeičiančią politinę aplinką. Be to, partijos atliko perkėlimus ir pakeitė savo negalutinius biudžetus; … 10. visose ataskaitose auditoriai be išlygų patvirtino, kad pateiktos sąskaitos atitiko pagrindines Reglamento (EB) Nr. 2004/2003 nuostatas ir jose teisingai ir patikimai atspindėta politinių partijų finansinė padėtis 2007 finansinių metų pabaigoje“;
42.

pažymi, kad EIB valdo investicinį mechanizmą, t. y. su rizika susijusią priemonę, kurią finansuoja EPF ir kuria siekiama skatinti privačias investicijas sunkiomis ekonominėmis ir politinėmis AKR šalių sąlygomis; primena savo pastabas, pateiktas 2008 m. balandžio 22 d. (23) ir 2009 m. balandžio 23 d. rezoliucijose, pridedamose su sprendimais dėl 2006 m. ir 2007 m. EPF biudžeto įvykdymo patvirtinimo, kuriose jis išreiškė susirūpinimą dėl to, kad Europos investicijų banko investicinės priemonės valdymui netaikoma biudžeto įvykdymo patvirtinimo procedūra; be to, primena, kad EPF išteklius sudaro viešosios lėšos, gaunamos iš Europos mokesčių mokėtojų, o ne iš finansinių rinkų;
B.

kadangi 2007 m. balandžio 24 d. Parlamentas priėmė sprendimą dėl Europos Sąjungos įstaigų vertimo centro direktoriui suteikiamo patvirtinimo, kad Centro 2005 finansinių metų biudžetas įvykdytas (6), ir prie biudžeto įvykdymo patvirtinimo pridėtoje savo rezoliucijoje, be kita ko, — išreiškė susirūpinimą dėl to, kad per 50 % visų įsipareigojimų, perkeltų iš 2004 finansinių metų, buvo panaikinti; primygtinai reikalavo, kad Centras patobulintų savo administracinių išlaidų planavimą, — ragino Centrą siekti intelektinės nuosavybės teisių, susijusių su IATE duomenų baze, išaiškinimo, — išreiškė viltį, kad konfliktas tarp Centro ir Komisijos dėl darbdavių mokamos darbuotojų pensijų įnašų dalies bus kuo greičiau išspręstas,
2)

4p straipsnis iš dalies keičiamas taip: a) 1 dalis pakeičiama taip: „1. Draudžiama tiesiogiai ar netiesiogiai teikti techninę pagalbą, tarpininkavimo paslaugas arba finansavimą ar finansinę paramą, susijusius su žalios naftos ir naftos produktų, išvardytų šio sprendimo XIII priede, kurių kilmės šalis yra Rusija arba kurie buvo eksportuoti iš Rusijos, prekyba, tarpininkavimu dėl jų ar jų vežimu į trečiąsias valstybes, įskaitant perdavimą iš laivo į laivą.“; b) 4 ir 5 dalyse formuluotė „Reglamento (ES) Nr. 833/2014 XXV priedas“ pakeičiama formuluote „šio sprendimo XIII priedas“ pagal lietuvių kalbos gramatikos taisykles; c) 6 dalis pakeičiama taip: „6. 1 ir 4 dalyse nurodyti draudimai netaikomi: a) nuo 2022 m. gruodžio 5 d. – Rusijos kilmės arba iš Rusijos eksportuotai žaliai naftai, priskiriamai KN 2709 00 pozicijai, o nuo 2023 m. vasario 5 d. – Rusijos kilmės arba iš jos eksportuotiems naftos produktams, priskiriamiems KN 2710 pozicijai, su sąlyga, kad tokių produktų pirkimo kaina už barelį neviršija šio sprendimo XI priede nustatytų kainų; b) žaliai naftai ar naftos produktams, išvardytiems šio sprendimo XIII priede, jei šių prekių kilmės šalis yra trečioji valstybė, o Rusijoje jos yra tik pakraunamos, išsiunčiamos iš jos arba vežamos per ją tranzitu, su sąlyga, kad šių prekių kilmės šalis nėra Rusija ir jų savininkas nėra iš Rusijos; c) tame priede nurodytu laikotarpiu – šio sprendimo XII priede išvardytų produktų vežimui į tame priede išvardytas trečiąsias valstybes arba su tuo vežimu susijusiai techninei pagalbai, tarpininkavimo paslaugoms, finansavimui ar finansinei paramai; d) nuo 2022 m. gruodžio 5 d. – Rusijos kilmės arba iš jos eksportuotai žaliai naftai, priskiriamai KN 2709 00 pozicijai, pirktai didesne nei šio sprendimo XI priede nustatyta kaina, pakrautai į laivą pakrovimo uoste iki 2022 m. gruodžio 5 d., o galutiniame paskirties uoste iškrautai iki 2023 m. sausio 19 d.; e) nuo 2023 m. vasario 5 d. – Rusijos kilmės arba iš jos eksportuotiems naftos produktams, priskiriamiems KN 2710 pozicijai, pirktiems didesne nei šio sprendimo XI priede nustatyta atitinkama kaina, pakrautiems į laivą pakrovimo uoste iki 2023 m. vasario 5 d., o galutiniame paskirties uoste iškrautiems iki 2023 m. balandžio 1 d.“; d) 12 dalis pakeičiama taip: „12. Viršutinės kainos ribos mechanizmo veikimas, įskaitant XI priedą ir šio straipsnio 1 ir 4 dalyse nustatytus draudimus, peržiūrimas ne vėliau kaip iki 2023 m. kovo mėn. vidurio ir po to – kas 2 mėnesius. Peržiūros metu atsižvelgiama į priemonės veiksmingumą numatomų jos rezultatų, jos įgyvendinimo, tarptautinio prisijungimo prie viršutinės kainos ribos mechanizmo ir neformalaus suderinimo su juo, ir jos galimo poveikio Sąjungai ir jos valstybėms narėms atžvilgiu. Ja turi būti reaguojama į pokyčius rinkoje, įskaitant galimus sukrėtimus. Kad būtų pasiekti viršutinės kainos ribos tikslai, įskaitant galimybę sumažinti Rusijos pajamas iš naftos, viršutinė kainos riba turi būti bent 5 % mažesnė už vidutinę Rusijos naftos ir naftos produktų rinkos kainą, apskaičiuotą remiantis Tarptautinės energetikos agentūros pateiktais duomenimis.“;
(15)

pagal prie ES sutarties ir Sutarties dėl Europos Sąjungos veikimo (toliau – SESV) pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas. Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar jį įtrauks į savo nacionalinę teisę;
(14)

vieno laiko vieneto išmokų sumos turėtų atitikti ilgalaikio finansavimo priemonių, priskirtų tam laiko vienetui, sumą. Dažniausiai pajamos bus išmokamos per tą patį laiko vienetą ir jam priskiriamos, nes išleidus ilgalaikio finansavimo priemonių pajamos paprastai didėdavo. Tačiau dėl nenumatyto vėlavimo atlikti išmokėjimą gali pasitaikyti atvejų, kai ilgalaikio finansavimo pajamos susikaupė, bet negali būti išmokėtos taip, kaip buvo numatyta iš pradžių. Tokiu atveju išmokėjimas gali būti atidėtas – perkeltas iš vieno laiko vieneto į kitą. Tačiau, jeigu tokiems konkretiems finansavimo poreikiams lėšos jau surinktos ir priskirtos ankstesniam laiko vienetui, per šį laiko vienetą jų negalima panaudoti kitiems poreikiams. Šiomis aplinkybėmis turėtų būti įmanoma išmokas priskirti tam laiko vienetui, kuriam buvo priskirtos finansavimo priemonės. Taip pat turėtų būti įmanoma vėlesnio laiko vieneto ilgalaikio finansavimo priemones priskirti ankstesniam laiko vienetui, jeigu to laiko vieneto ilgalaikio finansavimo priemonių sumos nepakanka išmokų sumai padengti;